Οι εγκωμιαστικοί λόγοι του Αγίου Ιωάννου του Χρυσοστόμου για τους μάρτυρες της Αντιόχειας και της Κωνσταντινούπολης
Creators: name: Αλεξανδρίδης, Θεμιστοκλής Χρήστου
Publisher: name: Aristotle University of Thessaloniki
Year: 2019
Subjects: Μάρτυρες
Εγκωμιαστικές Ομιλίες
Ιωάννης ο Χρυσόστομος
Martyrs
Encomiastic Homilies
John Chrysostom

description: Στην παρούσα εργασία, επιχειρείται μια διεξοδική μελέτη, αναφορικά με τους εγκωμιαστικούς λόγους του αγίου Ιωάννη του Χρυσοστόμου προς τους μάρτυρες της Αντιόχειας και της Κωνσταντινούπολης, ώστε όχι μόνο να γίνει κατανοητή η σκέψη του μεγάλου αυτού Πατρός περί του όλου θέματος του μαρτυρίου, αλλά και να δοθεί η δυνατότητα στον αναγνώστη, να γνωρίσει την εποχή και την κοινωνία της Αντιόχειας και της Κωνσταντινούπολης του 4ου αιώνα, να ανακαλύψει διάφορους τρόπους τιμής των μαρτύρων, ορισμένα κοινωνικά προβλήματα, εννοιολογικές αλλαγές που σημειώθηκαν στον μεσογειακό κόσμο την εποχή εκείνη, αλλά και καθημερινές συνήθειες των απλών ανθρώπων. Έτσι, στο πρώτο κεφάλαιο, περιγράφονται τα ιστορικά-κοινωνικοπολιτικά δεδομένα που σχετίζονται με την περίοδο και τις δύο πόλεις που έζησε και συνέγραψε, ο Άγιος Ιωάννης, τις ομιλίες αυτές, ώστε να δημιουργηθούν οι προϋποθέσεις για μεγαλύτερη κατανόηση του περιεχομένου των δύο επόμενων κεφαλαίων. Στο δεύτερο κεφάλαιο, παρατίθενται οι εγκωμιαστικές ομιλίες του αγίου Ιωάννη του Χρυσοστόμου σε επισκόπους και μάρτυρες. Σε εκείνο το σημείο, επιχειρείται περιληπτική παράθεση αυτών, δίνοντας και κάποια στοιχεία της εκάστοτε ομιλίας, όπως ο τόπος και ο χρόνος εκφώνησής τους. Στο τρίτο και τελευταίο κεφάλαιο, γίνεται μια προσπάθεια αγιολογικής και θεολογικής προσέγγισης του περιεχομένου των χρυσοστομικών εγκωμιαστικών ομιλιών. Αρχικά, γίνεται μια διαλεύκανση των όρων «άγιος» και «μάρτυρας» και αναλύεται η χρυσοστομική οπτική του μαρτυρικού θανάτου. Στη συνέχεια, καταγράφεται η σχέση της γυναικείας φύσης με το μαρτύριο και δίνεται απάντηση στο καίριο ερώτημα που προκύπτει, για το αν ο ηρωισμός και η ορμή των μαρτύρων προς τον θάνατο αποτελούν απαξίωση της ζωής. Κατόπιν, διαλευκάνετε ο τρόπος με τον οποίο νοούνται οι επίσκοποι ως μάρτυρες, σύμφωνα με τη θεολογική σκέψη του αγίου Ιωάννη του Χρυσοστόμου. Τέλος εκτίθενται οι τρόποι της τιμής των μαρτύρων, όπως παρουσιάζονται μέσα στους συγκεκριμένους λόγους και καταγράφονται στοιχεία για τα λείψανα των μαρτύρων
description: In the current paper, a thorough study is attempted, regarding the encomiastic homilies of Saint John Chrysostom given to the martyrs of Antioch and Constantinople, not only to understand the thoughts of this great Father about the whole subject of martyrdom, but also to give the reader the chance to get to know the societies of Antioch and Constantinople of the 4th century. Furthermore, the reader will get to discover various ways of honoring the martyrs, learn about certain social problems and also about the conceptual changes that took place throughout the Mediterranean world of the time, as well as everyday habits and practices of the common people. Thus, in the first chapter, I describe the historical – sociopolitical data that are related with this period and the two cities, where Saint John Chrysostom lived and wrote his homilies, so that the reader can better understand the following two chapters. Τhe second chapter contains the encomiastic homilies of Saint John Chrysostom addressed to bishops and martyrs. At that point, a short mention of them is attempted, giving some data about each homily, like the time and the place each took place. In the third and last chapter, an effort is made to approach the content of the encomiastic homilies of Saint John Chrysostom from a hagiological and theological perspective. At first, a distinction between the words “agios” and “martyras” is attempted and the chrysostomical view of martyrical death is analyzed. After that, follows the relationship of the female nature with martyrdom as I am trying to answer to the question that arises, whether or not heroism and the momentum of the martyrs towards death consist a devaluation of life. Following that, there is an attempt to disambiguate the way that bishops are regarded as martyrs, according to the theological thinking of Saint John Chrysostom. Finally, the ways of honoring the martyrs are displayed as they are presented in these particular homilies, as well as some data about the remains of the martyrs